Metrobeampte in Johannesburg doodgeskietFoto: Werner Beukes/SAPA ŉ Woordvoerder van die metropolisie, hoofsupt. Wayne Minnaar, sê die beampte is naby Pimville-stadion doodgeskiet terwyl hy op pad was werk toe. “Hy is sewe keer geskiet en sy vuurwapen is gesteel. Die ondersoek duur voort. Dit is die tweede voorval in net vier dae.” Verlede week is ŉ metropolisiebeampte in Hillbrow doodgeskiet. Die beampte het glo ŉ taxi van die pad afgetrek, toe die bestuurder ŉ vuurwapen uitgepluk en die beampte doodgeskiet het. Die bestuurder het op die vlug geslaan en is kort daarna in hegtenis geneem.